b"\n_START_ARTICLE_\nComissari Europeu d'Agricultura i Desenvolupament Rural\n_START_PARAGRAPH_\nEl Comissari Europeu d'Agricultura i Desenvolupament Rural \xc3\xa9s un membre de la Comissi\xc3\xb3 Europea encarregat de la Pol\xc3\xadtica Agr\xc3\xa0ria Comuna (PAC) de la Uni\xc3\xb3 Europea (UE), que representa el 44% del pressupost de la UE. _NEWLINE_L'actual Comissari responsable d'aquesta \xc3\xa0rea \xc3\xa9s el roman\xc3\xa8s Dacian Ciolo\xc5\x9f.\n_START_SECTION_\nOr\xc3\xadgens\n_START_PARAGRAPH_\nAquesta cartera fou creada en la formaci\xc3\xb3 de la Comissi\xc3\xb3 Hallstein I l'any 1958 amb el nom de Comissari Europeu d'Agricultura, estant present sempre en totes les comissions. En la formaci\xc3\xb3 de la Comissi\xc3\xb3 Jenkins l'any 1977 s'inclogu\xc3\xa9 en aquesta cartera les compet\xc3\xa8ncies en Assumptes Pesquers, unes compet\xc3\xa8ncies que al llarg dels anys ha format part d'aquesta \xc3\xa0rea de forma discont\xc3\xadnua."